Ja, det er mulig. Ifølge ferielovens kapittel 7 kan du avtale med arbeidsgiver å overføre inntil tolv virkedager av den lovfestede ferien til neste ferieår. Det samme gjelder den avtalefestede ferien. Dette innebærer altså at du kan avtale å overføre inntil 17 virkedager (tilsvarende 14 arbeidsdager) totalt til neste ferieår, forutsatt at dette avtales skriftlig med arbeidsgiver.
Med virkedager menes alle dager bortsett fra søndager og lovbestemte fridager. Det vil si at også lørdag er virkedag i ferielovens forstand.
Ferie på forskudd
Du har også rett til å avtale forskuddsvis avvikling av ferie i inntil tolv dager. Forskuddsferie og overføring av ferie ut over dette kan ikke avtales.
I KS-sektoren krever overføring av avtalefestet ferie en skriftlig avtale mellom arbeidsgiver og arbeidstaker.
Sist oppdatert 21. juni 2022